
Αριθ. ΟΙΚ 1579 (1) 

Καθορισμός των ορίων του αιγιαλού και δημιουργία ζώνης 

παραλίας στη θέση Αγ. Ιωάννης Οτζιά ν. Κέας. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: 

α) Του άρθρου 13 του Ν. 1078/80 και β) του άρθρου 23 
του Ν.1337/83. 

2. Τις διατάξεις του άρθρου 1 της παρ. 1 του Ν.3200/55 
(ΦΕΚ 97Α/1955) «περί διοικητικής αποκεντρώσεως» σε 
συνδυασμό με τις διατάξεις του από 28.6.55 Β.Δ/τος 
«περί εξαιρέσεως από της κατά άρθρο 1 παρ. 1 του 
Ν.3200/55 αρμοδιότητος των Νομάρχων, αντικειμένων τι- 
νων αρμοδιότητος του Υπ. Οικονομικών» του Β.Δ.704/70 
και του άρθρου 1 παρ. 5 του Π.Δ.71/25.2.84, σχετικά με 
τη μεταβίβαση αρμοδιοτήτων του Υπουργού Οικονομικών 
στους Νομάρχες και στις Περιφερειακές Αρχές διανομαρ- 
χιακού επιπέδου. 

3. Τις διατάξεις της παρ. 9 του άρθρου 1 του κεφαλαίου 


Β' της 0.208/181/26.4.82 (ΦΕΚ 214/26.4.82 τεύχος Β') 
κοινής απόφασης των Υπουργών Προεδρίας Κυβερνή- 
σεως και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής αρμοδιότητας του 
Υπ. Οικονομικών». 

4. Την από 28.1.93 έκθεση της «Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας» που καθόρισε τα όρια του αιγιαλού και της παραλίας 
στην περιοχή Αγ. Ιωάννης Οτζιά ν. Κέας και το από Σε¬ 
πτέμβριο 1992 με κλίμακα 1:500 τοπογραφικό διάγραμμα 
του τοπογράφου μηχανικού Εμμανουήλ Βαρσαμή που θε¬ 
ωρήθηκε την 27.1.93 και συνοδεύει την έκθεση της προ- 
αναφερομένης Επιτροπής. 

5. Τη σύμφωνη γνώμη του Γεν. Επιτελείου Ναυτικού, 
που διατυπώθηκε στο 5445/336/93/28.5.93 έγγραφό 
του, αποφασίζουμε: 

Επικυρώνουμε την από 28.1.1993 έκθεση της Επιτρο¬ 
πής καθορισμού των ορίων του αιγιαλού και παραλίας κάι 
θέσεων αμμοληψίας, καθώς και το από Σεπτέμβριο 1992 
τοπογραφικό διάγραμμα, που την συνοδεύει, το οποίο συ¬ 
ντάχθηκε από τον Εμμανουήλ Βαρσαμή, τοπογράφο μη¬ 
χανικό, με κλίμακα 1:500 και θεωρήθηκε την 27.1.1993 
επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού στη θέση Αγ. Ιωάννης Οτζιά 
ν. Κέας και με κίτρινη γραμμή τα όρια της παραλίας στην 
ίδια θέση. 

Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Ερμούπολη, 19 Ιουλίου 1993 

Η Νομάρχης 
ΚΑΤΕΡΙΝΑ ΓΙΑΒΑΣΗ 


ΕΚΘΕΣΗ 

Επιτροπής καθορισμού των ορίων του αιγιαλού άρθρο 74 
Π.Δ. 636/77 για τον καθορισμό αιγιαλού που γίνεται για 
πρώτη φορά στη θέση Αγ. Ιωάννης Οτζιά Ν. Κέας. 

Στη Κέα σήμερα 28.1.1993 οι υπογεγραμμένοι: 

1. ΣΕΖΕΝΙΑΣ ΣΤΥΛΙΑΝΟΣ Προϊστάμενος της Κτηματι¬ 
κής Υπηρεσίας του Νομού Κυκλάδων ως Πρόεδρος. 

2. ΚΑΡΑΜΠΑΛΗΣ ΔΗΜΗΤΡΙΟΣ πολ. μηχανικός της 
Δ.Τ.Υ. Ν. Κυκλάδων νόμιμος αναπληρωτής του Προϊστα- 

μένου Δ.Τ.Υ.Ν.Κ. ΔημητρΙου Πλέσσα που εκωλύετο, ως 
μέλος. 

3. ΠΕΤΡΙΔΗΣ ΚΩΝ/ΝΟΣ λιμενοσταθμάρχης ν. Κέας νό¬ 
μιμος αναπληρωτής του Λιμενάρχη Λαυρίου που εκωλύ¬ 
ετο ως μέλος που αποτελούμε την επιτροπή καθορισμού 
των ορίων του αιγιαλού σύμφωνα με το άρθρο 74 του Π.Δ. 
638/77 και της από 25.1.1993 τηλεφωνικής πρόσκλησης 
του Προέδρου της, επί τόπου στην προαναφερόμενη πε¬ 
ριοχή στις 28.1.1993. 

Λαμβάνοντας υπόψη 

1. Την από 2418/7.12.92 αίτηση του Προέδρου της 
Κοιν. Κοονισίας Κέας με την οποία ζητείται ο καθορισμός 
των ορίων του αιγιαλού στην πιο πάνω περιοχή. 

2. Το τοπογραφικό και υψομετρικό διάγραμμα της πε¬ 
ριοχής που συντάχθηκε από τον Τοπογράφο Μηχανικό 
Βαρσαμή Εμμανουήλ σε κλίμακα 1:500 τον Σεπτέμβριο 
του 1992 σε μία (1) πινακίδα, ελεγμένο για την ακρίβεια 
της αποτύπωσης από τον ΔΗΜΗΤΡΙΟ ΚΑΡΑΜΠΑΛΗ πολ. 
μηχανικό της Δ.Τ.Υ.Ν Κυκλάδων και που θεωρήθηκε από 
τον Δ.Τ.Υ.Ν.Κ. στις 27.1.93 όπως ορίζει το άρθρο 20 του 
Ν.719/77. 

3. Τις διατάξεις του Α.Ν.2344/40 όπως αυτός τροπο¬ 


ποιήθηκε καθώς και την σχετική μ’ αυτόν Δικαστηριακή 
και Διοικητική Νομολογία. 

4. Την αντίληψη που σχηματίσαμε από την επιτόπια με¬ 
τάβαση όσον αφορά το πλάτος της βρεχομένης ζώνης και 
τη μορφολογία του εδάφους της ζώνης αυτής που κυρίως 
αποτελείται από βραχώδεις εκτάσεις, και την εμπειρία 
μας σαν επιτροπή, αποφασίζει: 

1. Καθορίζει πάνω στο πιο πάνω αναφερόμενο τόπο 
γραφικό διάγραμμα: 

α. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1, 2, 3,.19, 20. 

β. Την οριογραμμή της παραλίας με κίτρινη συνεχή πο¬ 
λυγωνική γραμμή 1', 2', 3’.19’, 20'. 

2. Καθορίζει ζώνη παραλίας πλάτους δέκα (10) μέτρων 
επειδή δεν εξυπηρετούνται οι σκοποί του άρθρου 7 πα- 
ραγ. 1 του Α.Ν.2344/40. 

Η ΕΠΙΤΡΟΠΗ 

Ο ΠΡΟΕΔΡΟΣ ΤΑ ΜΕΛΗ 

ΣΕΖΕΝΙΑΣ ΣΤΥΛΙΑΝΟΣ α. ΚΑΡΑΜΠΑΛΗΣ ΔΗΜΗΤΡΙΟΣ 
β. ΠΕΤΡΙΔΗΣ ΚΩΝ/ΝΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1657 (2) 

Αναγνώριση οδού εντός σχεδίου πόλεως θέρμου Ν. Αι- 
τωλ/νίας ως προϋφισταμένης του 1923. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1) Τις διατάξεις του Ν.Δ. της 17.7.1923, όπως τροπο¬ 
ποιήθηκαν και συμπληρώθηκαν μεταγενέστερα και ειδι- 
κώτερα το άρθρο 20 παρ. 4 αυτού. 

2) Την εγκύκλιο Ε 20014/77 του ΥΠΠΕ, σχετικά με ιδι¬ 
ωτικές οδούς που προϋπάρχουν του 1923. 

3) Την ΕΣ 20269/3.7.87 απόφαση του Νομάρχη Αιτωλ/ 
νιάς «περί μεταβίβασης μέρους αρμοδιοτήτων Νομάρχη. 

4) Την 986/30.4.93 εισήγηση του Πολεοδομικού γρα¬ 
φείου Αγρινίου. 

5) Την σύμφωνη γνωμοδότηση του Συμβουλίου ΧΟΠ 


του Νομού όπως διατυπώθηκε στην 9/93 πράξη του θέμα 
17ον. 

6) Ότι δεν προκαλείται δαπάνη σε βάρος του προϋπο¬ 
λογισμού του Δήμου θέρμου, ούτε σε βάρος του κρατικού 
προϋπολογισμού (άρθρο 29Ατου Ν.1558/85 ΦΕΚ 137Α') 
όπως αυτό προστέθηκε με το άρθρο 27 του Νόμου 
2081/92 (ΦΕΚ 154Α), αποφασίζουμε: 

Αναγνωρίζουμε ως προϋφιστςμένη του έτους 1923 την 
οδό που βρίσκεται εντός σχεδίου πόλεως θέρμου με στοι¬ 
χεία 1,2,3,4,5,6,7,8,9,10 όπως ακριβώς απεικονίζεται 
στο συννημένο τοπογραφικό διάγραμμα το οποίο αποτε¬ 
λεί αναπόσπαστο τμήμα αυτής της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 30 Ιουλίου 1993 

Με εντολή Νομάρχη 
Ο Προϊστάμενος ΤΠ. & Π.Ε 
ΝΙΚΟΣ ΚΩΝΣΤΑΝΤΟΠΟΥΛΟΣ 




ΟΡΟΙ ΔΟΜΗΣΗΣ 

μ» ιό IV, 9-6-73 αη> &-6-“73 πριν ι«>ς 10-η-'50 

ΑΝΑΚΟΙΝΩΣΕΙΣ 

(3) 

Παρακατάθεση αποζημίωσης για την απαλλοτρίωση ιδιο¬ 
κτησίας Δήμου Καλλιθέας Αττικής ή των νομίμων ανα- 
γνωρισθησομένων αληθών δικαιούχων. 

Με το υπ' αριθμόν 1997/28.7.1993 γραμμάτιο συστά- 
σεως παρακαταθήκης του Ταμείου Παρακαταθηκών και 
Δανείων Αθηνών, συστάθηκε παρακαταθήκη από τον 
Κωνσταντίνο Παπακωστόπουλο του Αριστείδη για λογα¬ 
ριασμό των νομίμων αναγνωρισθησομένων αληθών δι¬ 
καιούχων σύμφωνα με την υπ’ αριθμόν 671/1993 από¬ 
φαση του Μονομελούς Πρωτοδικείου Αθηνών, που καθό¬ 
ρισε το ποσόν των 40.000 δρχ. σαν τιμή μονάδος αποζημί¬ 
ωσης για το προσκυρούμενο τμήμα της ως άνω ιδιοκτη¬ 
σίας του υπέρ ού η παρακατάθεση, όπως το τμήμα αυτό 


περιγράφεται στην υπ’ αριθ. 2/1992 πράξη προσκυρώ- 
σεως του τμήματος Πολεοδομίας και Πολεοδομικών 
Εφαρμογών Δήμου Καλλιθέας και που κυρώθηκε με την 
υπ’ αριθ. 305/1/1993 απόφαση Νομάρχου Πειραιά. Το 
παραπάνω γραμμάτιο είναι κατατεθειμένο στο Ταμείο Πα¬ 
ρακαταθηκών και Δανείων Αθηνών (τμήμα απαλλοτριώ¬ 
σεων). 

Η ανακοίνωση αυτή να δημοσιευθεΐ στην Εφημερίδα 
της Κυβερνήσεως. 

Αριθμός διπλοτύπου 6371686/6.7.1993 δημοσίου τα¬ 
μείου Δικαστικών εισπράξεως Αθηνών. 

Αθήνα, 6 Αυγούστου 1993 

Η Πληρεξουσία Δικηγόρος 
ΧΡΥΣΑΝΘΗ ΓΙΑΜΑΡΕΛΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



